Grønnkål

Grønnkål (Brassica oleracea convar. acephala var. sabellica) er en variant av arten kål, med mørkegrønne, krusete blad på utdratte stengler. Grønnkål er den mest vitaminrike, både jern, C-vitamin og lutein, og mest hardføre av de dyrkete kålsorter. Den tilhører korsblomstfamilien.

Grønnkål er en toårig plante som blomstrer med gule korsblomster året etter såing. Planten blir cirka 80 centimeter høy, og dens blad er sterkt krusete og mørkegrønne (bortsett fra noen sorter som er rødkålsrøde).

Grønnkål inngår i tradisjonelle retter som stuet grønnkål og i grønnkålsuppe. Den kan spises rå i salater. Det er de ribbete bladene man spiser. Det går også an å lage grønnkålschips.

Grønnkål er også glimrende fôr for husdyr.

Også kålsommerfuglens larver setter pris på grønnkål, men hvis man venter til etter den første frosten med å plukke blader av den, kan larvene ristes av og bladene smaker for øvrig også mildere om vinteren.

 Referanser 

 Eksterne lenker 


Kategori:Grønnsaker
Kategori:Korsblomstfamilien